b"\n_START_ARTICLE_\nCurri Valenzuela\n_START_SECTION_\nBiografia\n_START_PARAGRAPH_\nDespr\xc3\xa9s de graduar-se a l'Escola Oficial de Periodisme, Curri Valenzuela va comen\xc3\xa7ar la seva carrera treballant a l'Ag\xc3\xa8ncia EFE de corresponsal, primer a Nova York i Washington entre 1967 i 1973, i posteriorment a Londres durant tres anys m\xc3\xa9s. Durant la transici\xc3\xb3 va ser redactora en cap de Cambio 16, i entre 1982 i 1986 ho va ser de l'Ag\xc3\xa8ncia EFE, en tots dos casos en la secci\xc3\xb3 de Nacional._NEWLINE_Entre 1986 i 1992 va ser redactora pol\xc3\xadtica de la revista Tiempo, i a partir de 1996 va ser consellera d'administraci\xc3\xb3 de Radiotelevisi\xc3\xb3n Espa\xc3\xb1ola, proposada pel Partit Popular i m\xc3\xa9s concretament pel seu president Jos\xc3\xa9 Mar\xc3\xada Aznar. Durant aquest per\xc3\xadode va rebre una condemna per cal\xc3\xbamnies. Ha col\xc2\xb7laborat de forma independent amb diversos mitjans de comunicaci\xc3\xb3._NEWLINE_Des de 2004 fins a 2010 va dirigir i va presentar el programa de tert\xc3\xbalia Alto y claro de Telemadrid. El setembre de 2010 \xc3\xa9s fitxada per La 10, del grup Vocento per dirigir una tert\xc3\xbalia televisiva a nivell nacional i que es va mantenir en antena durant una mica menys d'un any._NEWLINE_Des de setembre de 2011 col\xc2\xb7labora en la tert\xc3\xbalia del programa Con el mundo a cuestas, que dirigeix i presenta el periodista Carlos Cuesta en la cadena Veo7 i en la del programa El C\xc3\xadrculo de Telemadrid, que dirigeix i presenta Ely del Valle. Des de juliol de 2012 dirigeix i presenta el programa La Tertulia de Curri a 13 TV, programa d'an\xc3\xa0lisi pol\xc3\xadtica i econ\xc3\xb2mica. Des de setembre de 2013 col\xc2\xb7labora en la tert\xc3\xbalia de Los desayunos de TVE, que presenta la periodista Mar\xc3\xada Casado a La 1 i en la del programa radiof\xc3\xb2nic Las ma\xc3\xb1anas de RNE, que dirigeix i presenta Alfredo Men\xc3\xa9ndez. Des de setembre de 2014 tamb\xc3\xa9 col\xc2\xb7labora al programa Amigas y conocidas, que presenta la periodista In\xc3\xa9s Ballester en La 1._NEWLINE_Va estar casada amb el tamb\xc3\xa9 periodista Juan Rold\xc3\xa1n."